**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO KLAIPĖDOS MIESTO SAVIVALDYBĖS SVEIKATOS PRIEŽIŪROS ĮSTAIGŲ 2022 METŲ VEIKLOS ATASKAITOMS“ PROJEKTO**

1. **Parengto projekto tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – užtikrinti Klaipėdos miesto savivaldybės biudžetinių ir viešųjų asmens sveikatos priežiūros įstaigų atskaitomybę teisės aktų nustatyta tvarka. Uždavinys – pateikti pritarimui Klaipėdos miesto savivaldybės 2 biudžetinių ir 6 viešųjų sveikatos priežiūros įstaigų 2022 metų veiklos ataskaitas.

1. **Kaip šiuo metu yra teisiškai reglamentuojami projekte aptarti klausimai.**

Šis sprendimas parengtas vadovaujantis Vietos savivaldos įstatymo 15 str. 3 dalies 1 ir 3 p. ir Klaipėdos miesto savivaldybės tarybos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19, 16.5 papunkčiu, kuriuose numatyta, kad Savivaldybės taryba priima sprendimus dėl Savivaldybės biudžetinių ir viešųjų įstaigų metinių veiklos ataskaitų už praėjusius metus. Veiklos ataskaitos formos patvirtintos Klaipėdos miesto savivaldybės administracijos direktoriaus 2021 m. balandžio 15 d. įsakymu Nr. AD1-468 „Dėl Klaipėdos miesto savivaldybės biudžetinių ir viešųjų įstaigų (kurių savininkė yra savivaldybės taryba) veiklos ataskaitos formos ir rekomendacijų savivaldybės valdomų įmonių ir organizacijų metinio pranešimo / metinės veiklos ataskaitos struktūrai ir turiniui patvirtinimo“.

Klaipėdos miesto sveikatos priežiūros įstaigų vadovai Savivaldybės administracijos Sveikatos apsaugos skyriui pateikė išsamias ataskaitas apie savo ir įstaigos veiklą, pasiektus rezultatus.

1. **Kokios siūlomos naujos teisinio reglamentavimo nuostatos ir laukiami rezultatai.**

Nėra.

**4. Numatomo teisinio reguliavimo poveikio vertinimas – nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas (atsižvelgiant į teisės akte numatomo naujo teisinio reguliavimo pobūdį, mastą, turi būti įvertinamas poveikis ekonomikai, konkurencijai, valstybės finansams, socialinei aplinkai, viešajam administravimui, teisinei sistemai, kriminogeninei situacijai, korupcijos mastui, aplinkai, administracinei naštai, regionų plėtrai, reglamentuojamoms profesijoms ir kitoms sritims**).

Teigiamas poveikis:

* Tarybos sprendimas užtikrins teisės aktų įgyvendinimą;
* Klaipėdos miesto savivaldybės sveikatos įstaigų vadovai įgyvendins teisinę prievolę atsiskaityti už 2022 m. veiklą, teikiant veiklos ataskaitą merui ir Savivaldybės tarybai;
* Bendruomenė turės galimybę susipažinti su šių Savivaldybės įstaigų 2022 m. veiklos rezultatais.

Neigiamos sprendimo pasekmės nenumatomos.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų sprendimui įgyvendinti nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nereikia.

**8. Kiti sprendimui priimti reikalingi pagrindimai, skaičiavimai ir paaiškinimai.**

PRIDEDAMA: Teisės aktų, nurodytų sprendimo projekto įžangoje, išrašas, 1 lapas.

Sveikatos apsaugos skyriaus vedėja Rožė Perminienė

***Suvestinė redakcija nuo 2023-04-01 iki 2023-06-30***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos kompetencija**

1. Savivaldybės tarybos kompetencija yra išimtinė ir paprastoji.

3. Paprastoji savivaldybės tarybos kompetencija:

1) savivaldybės biudžetinių įstaigų metinių ataskaitų rinkinių tvirtinimas;

3) viešųjų įstaigų (kurių savininkė yra savivaldybė) metinių ataskaitų rinkinių tvirtinimas;

|  |
| --- |
| PATVIRTINTA |
| Klaipėdos miesto savivaldybės tarybos |
| 2023 m. kovo 23 d. sprendimu Nr. T2-19 |

**Klaipėdos miesto SAVIVALDYBĖS TARYBOS veiklos**

**Reglamentas**

**III SKYRIUS**

**SAVIVALDYBĖS INSTITUCIJOS IR JŲ KOMPETENCIJA**

**PIRMASIS SKIRSNIS**

**BENDROSIOS NUOSTATOS**

6. **Taryba.**

16.5. Savivaldybės biudžetinių ir viešųjų įstaigų (kurių savininkė yra Savivaldybė), Savivaldybės valdomų įmonių ir organizacijų vadovai kasmet iki balandžio 30 dienos Savivaldybės merui teikia metines veiklos ataskaitas už praėjusius metus. Meras pateiktas ataskaitas kartu su Tarybos sprendimų projektais, kuriuos rengia Savivaldybės administracija, teikia svarstyti komitetams pagal kompetenciją. Komitetai, susipažinę su pateiktomis ataskaitomis, joms gali pritarti arba motyvuotai nepritarti. Komitetui nepritarus pateiktai ataskaitai, ją teikęs įmonės, įstaigos ar organizacijos vadovas gali būti įpareigotas ataskaitą pakoreguoti. Taryba dėl ataskaitų priima sprendimus.